गृह विभाग ने यह सुनिश्चित कराने को कहा है कि रात्रि में महिलाओं को निर्धारित समयावधि से अधिक काम न करना पड़े।
अपर मुख्य सचिव ने प्रभावी आपातकालीन प्रक्रिया प्रोटोकॉल, सुरक्षा के मजबूत उपाय, सुरक्षा ऑडिट, विधिक जानकारी, महिला हेल्पलाइन और सहायता सेवाओं की जानकारी देने के साथ ही महिलाओं को आत्मरक्षा का प्रशिक्षण देने की व्यवस्था करने के निर्देश दिए हैं। आदेश के मुताबिक कार्यस्थल पर महिलाओं की सुरक्षा सुनिश्चित करने के अलावा उनके स्वास्थ्य और गरिमा की सुरक्षा के कई नियम राज्य में प्रभावी हैं। गृह विभाग ने यह सुनिश्चित कराने को कहा है कि रात्रि में महिलाओं को निर्धारित समयावधि से अधिक काम न करना पड़े। नियोक्ता द्वारा सुरक्षित परिवहन की व्यवस्था की जाए।